Ερζέν

Ο Ερζέν ή Αρδάξανος  (αλβανικά: Erzen) είναι ποταμός στην κεντρική Αλβανία. Το μήκος του είναι 109 χλμ., ενώ η λεκάνη απορροής καλύπτει επιφάνεια 760 χλμ2 συμπεριλαμβανομένου του νότιου τμήματος της Επαρχίας Τιράνων και του ανατολικού τμήματος της Επαρχίας Δυρραχίου. 

Ο ποταμός πηγάζει στο Μάλι με Γκρόπα σε υψόμετρο 1.200 μ. πάνω από την στάθμη της θάλασσας, περίπου 25 χλμ. ανατολικά των Τιράνων κοντά στο Σενγκιέργκι, ρέοντας βορειοδυτικά μέσω των Πετρέλας και Σουκθ στην Αδριατική Θάλασσα 12 χλμ. βόρεια του Δυρραχίου. Στους σημαντικούς παραποτάμους του Ερζέν περιλαμβάνονται η λίμνη Φάρκα και οι ποταμοί Κόρρα, Λάνα, Μουρντάρ, Στέρμεν και Ζελίμα. 

Ο ποταμός περνάει από την πόλη των Τιράνων, λίγα χιλιόμετρα από το νότιο άκρο της. Μόνο μια μικρή συστάδα λόφων χωρίζει την κοιλάδα του ποταμού Ερζέν με τους ποταμούς Λάνα, Τίρανα, Ζέζα και Τέρκουζα που σχηματίζουν τον ποταμό Ίσεμ. Στις νοτιοδυτικές άκρες του Υζμπερίστ, η μετάβαση από την πεδιάδα στην κοιλάδα του Ερζέν είναι ελάχιστα διακριτή. Οι εκβολές του βρίσκονται ανάμεσα στο Δυρράχιο και το ακρωτήριο Ροντόν στον κόλπο Λαλζί. Ο μέσος ρυθμός εκροής στην εκβολή του είναι 18,1 μ³/δ. 

Προφανώς, τα είκοσι δύο θύματα της σφαγής του 1951 πνίγηκαν στον ποταμό μετά από εντολές του Ενβέρ Χότζα, ευρισκόμενοι αργότερα τυλιγμένοι σφιχτά σε συρματόπλεγμα.

μικρογραφία|230x230εσ|Η κοιλάδα του Ερζέν από το Κάστρο της Πετρέλαςμικρογραφία|190x190εσ|Γέφυρα κοντά στο Σιτζάκ το 1914μικρογραφία|215x215εσ|Φαράγγι Σκοράνα

 Δείτε επίσης 
 Κατάλογος ποταμών της Αλβανίας 

 Παραπομπές 

Κατηγορία:Ποταμοί της Αλβανίας
Κατηγορία:Υδρολογικό σύστημα της Αδριατικής Θάλασσας